Youl Mawéné, som gikk på Lens sitt fotballakademi, ble profesjonell fotballspiller i Lens i 1998. I 1999/00-sesongen spilte han 6 ligakamper for Lens, og han fikk også med seg to kamper i UEFA-cupen i denne sesongen. Sommeren 2000 kjøpte Derby County han for £375 000, og han debuterte for Derby den 30. desember 2000 i en Premier League kamp mot Southampton. Totalt fikk han med seg 8 ligakamper og 2 cupkamper for i 2000/01-sesongen. Den påfølgende sesongen ble det 17 ligakamper, og i denne sesongen scoret han også sitt første mål for Derby. Det skjedde 17. november 2001 da han scoret kampens eneste mål da Derby slo Southampton i en ligakamp. I 2002/03-sesongen sørget skader for at han ikke fikk noen obligatoriske kamper for Derby, men i 2003/04-sesongen fikk han med seg 30 ligakamper for klubben fra Derbyshire. I denne sesongen ble han også kåret til blant klubbens supportere.